MGPjr 2017

Melodi Grand Prix Junior 2017, offisielt MGPjr 2017, var den 16. utgaven av MGPjr, Norsk rikskringkastings sangkonkurranse for barn mellom 8 og 15 år. Konkurransen ble arrangert lørdag 4. november i Telenor Arena på Fornebu. Ti bidrag deltok i konkurransen, og vinneren ble Oselie med sangen «Verda vår». 

 Bakgrunn 
Vinteren 2017 åpnet NRK for innsending av bidrag til finalen. Da påmeldingsfristen gikk ut, hadde MGPjr-redaksjonen fått inn 1255 bidrag – noe under fjorårsrekorden på 1312. Av bidragene plukket redaksjonen ut ti sanger fordelt på 14 artister – åtte gutter og seks jenter. Gjennomgangstemaer for de innsendte bidragene var verdensfred og flyktningkrisen i Europa. NRK offentliggjorde deltakerne i slutten av april 2017, og musikkproduksjonen av deltakerlåtene startet i mai. I august fikk alle deltakerne treffe hverandre for første gang da NRK arrangerte leirskole i forkant av øvingsperioden fram mot finalen i november.

 Sendingen 
For første gang ble ikke konkurransen arrangert i Oslo Spektrum, i stedet flyttet NRK finalen til Telenor Arena på Fornebu. Årsaken var at NRK ønsket å teste ut en ny arena for en slik tv-produksjon og samtidig gjøre det mulig for flere publikummere å overvære sendingen. Telenor Arena har plass til  publikummere, mot Oslo Spektrums 7500.

Nicolay Ramm, som selv vant MGPjr 2002, var programleder for andre år på rad. Han ledet finalen sammen med Mikkel Niva, som gjorde sin første programlederopptreden i MGPjr. Årets felleslåt het «Hjertespråk», som også var mottoet for sendingen.

 Deltakere 

 Første runde 
Nr. Tittel  Artist Fullt navnStatus1«Alt er herlig»MagnusMagnus Winjum-AnderssenSuperfinale2«Hjem»IrisIris AbtahiUte3«Jeg har en drøm»SolmazSolmaz AfshariUte4«Generasjon prestasjon»F5Sture Skalstad, Mathias Ladiszlaidesz, Sigurd Nesje, Knut Olav Kleiv og Jonas Ofte HolløkkenUte5«Verda vår»OselieOselie HendenSuperfinale6«Pop drop dab»EllaElla Lockert PostlSuperfinale7«Framtid»ElidaElida HatlevikUte8«Bare 11 år»EdvardEdvard Dahl ThoresenUte9«Æ må reis mæ opp»VeronikaVeronika Spjøtvold SteneUte10«Her for deg»EirikEirik LyngSuperfinale

 Superfinalen 
I superfinalen møtes de fire deltakerne som fikk flest stemmer av publikum i første runde. Bare vinneren ble offentliggjort. 
Nr. Tittel  Artist Status1«Alt er herlig»Magnus–––5«Verda vår»OselieVinner6«Pop drop dab»Ella–––10«Her for deg»Eirik–––

 Se også 
 Melodi Grand Prix 2017

 Referanser 

 Eksterne lenker 
 MGPjr – offisiell side 

Kategori:Melodi Grand Prix junior